ଗୀତା ବିଶ୍ୱାସ (ବୈଷ୍ଣବୀ ମହନ୍ତ, ପୂର୍ବରୁ କୀଟୁ ଗିଡଓ୍ବାନୀ), ଯେ କି ଏହି ଧାରାବାହିକର ମୁଖ୍ୟ ମହିଳା ଚରିତ୍ର, "ଆଜ କି ଆଓ୍ବାଜ" ସମ୍ବାଦପତ୍ରରେ ଜଣେ ସାହସୀ ସମ୍ବାଦଦାତା ରୂପେ କାର୍ଯ୍ୟ କରୁଥିଲେ । ସେ ସମ୍ବାଦପତ୍ରରେ ଶକ୍ତିମାନ ସମ୍ବନ୍ଧରେ ସମ୍ବାଦ ଦେବାରେ ପ୍ରଥମ ଥିଲେ ଓ ସେହି ଅତିମାନବଙ୍କୁ "ଶକ୍ତିମାନ" ନାମ ଦେଇଥିଲେ । ଆକସ୍ମିକ ଭାବରେ, ସେ ହିଁ ଏକମାତ୍ର ସମ୍ବାଦଦାତା ହିସାବରେ ଶକ୍ତିମାନଙ୍କ ମୌଖିକ ବାର୍ତ୍ତା ନେଉଥିଲେ, କାରଣ ଗଙ୍ଗାଧର ତାଙ୍କର ସବୁ ଅଭିଯାନରେ ଚିତ୍ରୋତ୍ତଳକ ଭାବେ ସଙ୍ଗତି ପ୍ରଦାନ କରୁଥିଲେ । ଗୀତା ଡଃ ଜୟକାଲଦ୍ୱାରା ରଚିତ ଏକ ଉଡାଜାହଜ ଦୁର୍ଘଟଣାରେ ପ୍ରାଣ ହରାଇଥିଲେ । ଯେହେତୁ ଶକ୍ତିମାନ ତାଙ୍କୁ ଭଲ ପାଉଥିଲେ ଏବଂ ଗୀତା ମାଧ୍ୟମରେ ସେ ତାଙ୍କର ନିତୀ ଓ ଆଦର୍ଶକୁ ଦିନିଆବାଲାଙ୍କଠାରେ ପ‌ହଞ୍ଚାଇବା ପାଇଁ, ନିଜ ଶକ୍ତିର ବ୍ୟବହାର କରି ସେ ଗୀତାଙ୍କ ଜୀବନ ପୁଣିଥରେ ଫେରାଇ ଆଣିଲେ । ଏହି "ପ୍ରକୃତି ବିରୋଧୀ କାମ" ପାଇଁ ଶକ୍ତିମାନ ନିଜର ଶକ୍ତି କିଛି ସମୟ ପାଇଁ ହରାଇ ବସିଥିଲେ । ଶକ୍ତିମାନ ନିଜର ଶକ୍ତି ପୁଣିଥରେ ପାଇବା ପରେ ଗୀତା ଏସବୁ ବିଷୟରେ ଜାଣିବାକୁ ପାଇଲେ ଏବଂ ଶକ୍ତିମାନ ପଣ କଲେ ଯେ, ଏଭଳି ଭୁଲ ସେ ଆଉ କେବେ କରିବେ ନାହିଁ । ଏହାକୁ ନିଶ୍ଚିତ କରିବା ପାଇଁ ଗୀତା ଦେଶ ଛାଡିବା ପାଇଁ ନିଷ୍ପତ୍ତି ନେଲେ । ଏହି ଘଟଣାକ୍ରମରେ ସେ ମଧ୍ୟ ଶକ୍ତିମାନଙ୍କ ଦ୍ୱୈତ ପରିଚୟ ସମ୍ବନ୍ଧରେ ତୃତୀୟ ଥର ପାଇଁ ଜାଣିବାକୁ ପାଇଲେ । ମାତ୍ର ପ୍ରଥମ ଦୁଇ ଥର ଭଳି, ଶକ୍ତିମାନ ଗୀତାଙ୍କ ମନରୁ ଏହାକୁ ଲିଭାଇ ଦେଇ ନଥିଲେ, କାରଣ ଗୀତା ଏହାକୁ ଗୁପ୍ତ ରଖିବେ ବୋଲି କଥା ଦେଇଥିଲେ ।

ଏକ ବର୍ଷ ପରେ, "ଆଜ କି ଆଓ୍ବାଜ" ବନ୍ଦ ହୋଇଯିବା ପରେ, ଏହାର କର୍ମକର୍ତ୍ତାଗଣ ଗୀତାଙ୍କୁ ଭାରତ ଫେରିଆସି 'ଶକ୍ତିମାନ' ପତ୍ରିକା ପ୍ରକାଶନରେ ସେମାନଙ୍କ ସହ ଯୋଗଦାନ କରିବା ପାଇଁ ପ୍ରବର୍ତ୍ତାଇଲେ । ପରେ ପତ୍ରିକାରେ କାମ କରିବା ସହ ଏକ ସମୟରେ, ସେ ଗଙ୍ଗାଧରଙ୍କ ସହ ଏକାଠି ହୋଇ "କେ ଆର ଟିଭି"ରେ ସମ୍ବାଦଦାତା ହିସାବରେ ଯୋଗଦାନ କଲେ ।

 – "ଯେତେବେଳେ ସାମ୍ବାଦିକ ଚରିତ୍ର ଗୀତା ବିଶ୍ୱାସ, ପତ୍ରିକାରେ ସ୍ଥାନ ପାଇଲା ନାହିଁ, ପ୍ରଶଂସକମାନେ ବିରୋଧ କରିବା ସହ ତାଙ୍କୁ ପୁନର୍ବାର ଫେରାଇ ଆଣିବା ପାଇଁ ପ୍ରଯୋଜକଙ୍କ ପାଖରେ ଦାବି କଲେ ।

ଅନ୍ଧକାର ରାଜା କୀଲ୍ବିଶ
ବେହରୂପୀୟା
ଗୀତା ବିଶ୍ୱାସ
ସାହାବ